Vetrarstarf Briddsfélags Borgarfjarðar hefst á mánudaginn Félagar í Briddsfélagi Borgarfjarðar hyggjast koma saman í Logalandi næsta mánudagkvöld klukkan 20:00 og dusta rykið af sagnabökkum og spilum eftir sumarfrí . Spilaður verður léttur eins kvölds tvímenningur og eru allir spilaáhugamenn á Vesturlandi og víðar velkomnir í hópinn , en verða að mæta sem spilapör . Eins og fram hefur komið er Briddfélag Borgarfjarðar með afar kraftmikla starfsemi og hafa nokkrir tugir spilara komið reglulega saman til spilamennsku , oftast í Logalandi . Félagið hefur í seinni tíð verið næstfjölmennasta briddsfélag hér á landi . Ingimundur Jónsson talsmaður félagsins segir engar líkur á að fækkun verði í félaginu , þvert á móti , en nóg pláss sé til að bjóða fleiri velkomna .